อย.นำยาเสพติดของกลางกว่า 31 ตัน มูลค่ารวมกว่า 28,000 ล้านบาท เผาทำลายส่งท้ายปี
นพ.วิทิต สฤษฎีชัยกุล รองเลขาธิการคณะกรรมการอาหารและยา เป็นประธานในพิธีเผาทำลายยาเสพติดของกลาง ครั้งที่ 55 ประจำปี 2565 ณ ศูนย์บริหารจัดการวัสดุเหลือใช้อุตสาหกรรม บริษัท อัคคีปราการ จำกัด (มหาชน) นิคมอุตสาหกรรมบางปู ตำบลบางปู อำเภอเมือง จังหวัดสมุทรปราการสำหรับยาเสพติดของกลางที่นำมาเข้าสู่กระบวนการทำลายในครั้งนี้จำนวนรวมกว่า 31,858 กิโลกรัม จาก 186 คดี มูลค่ารวมกว่า 28,000 ล้านบาท ประกอบด้วย เมทแอมเฟตามีน (ยาบ้า) น้ำหนักกว่า 24,596 กิโลกรัม,เมทแอมเฟตามีน (ยาไอซ์) น้ำหนัก 6,054 กิโลกรัม,เฮโรอีนน้ำ หนักกว่า 459 กิโลกรัม ,เอ็มดีเอ็มเอ น้ำหนักกว่า 64 กิโลกรัม , โคคาอีน น้ำหนักกว่า 5 กิโลกรม ,ฝิ่นน้ำหนักกว่า 98 กิโลกรัม นอกจากนี้ยังมีวัตถุออกฤทธิ์อื่นๆ น้ำหนักรวมกว่า 578 กิโลกรัม โดยวิธีการทำลายของกลางทั้งหมดจะถูกทำลายด้วยเตาเผาขยะอันตราย (Hazardous waste Incinerator) ซึ่งเป็นระบบเตาเผาอุณหภูมิสูง โดยใช้เชื้อเพลิงก๊าชธรรมชาติ (NG) มีระบบควบคุมสารมลพิษที่เหลือจากการเผาทำลายและการตรวจสอบควบคุมสารมลพิษ เพื่อไม่ก่อให้เกิดผลกระทบต่อสิ่งแวดล้อม